# Abelvær

### Fra Wikipedia, den frie encyklopedi

Opprydning: Denne artikkelen trenger en opprydning for å oppnå en høyere standard. Du kan hjelpe Wikipedia med å forbedre den.

Abelvær er et tettsted beliggende lengst sør i Nærøy kommune, for enden av halvøya som stikker ut i Folla. Tettstedet ble bygget opp rundt familien Brandtzægs virksomheter, hermetikkfabrikk, handel, meieri, bakeri, m.v. Opprinnelig var Abelvær et gammelt handels- og gjestgiversted.

Det opprinnelige handelsstedet lå på den nordligste av de to øyene som på kartet er kalt «Abelvær» – på den østlige enden. Den opprinnelige Abelværøya er uten dyrket mark. Den øya tettstedet ligger på het opprinnelig Store Kalvø. Den er ca 1,5 km lang og har ca. 200 innbyggere.

Det har vært spekulert mye over opprinnelsen til navnet «Abelvær» eller «Appelvær». K. Rygh antyder at det kan komme av kvinnenavnet Abel eller Appolonia. Andre har tenkt på presten (og forretningsmannen/proprietæren) Christopher von Aphelen. Han var sogneprest i Overhalla i perioden 1608 til 1616. Han eide blant annet Gjæslingan, og var iherdig bygger av rorbuer. Det er ikke utenkelig at han også fikk satt opp rorbuer også her og at været er oppkalt etter ham. En rekke av hans etterkommere finnes i Nærøy. Fra 1802 er stedet eiet av familien Brandtzæg.

## [rediger] Eksterne lenker

- Abelvaer.no

Hentet fra «http://no.wikipedia.org../../../a/b/e/Abelv%C3%A6r.html»

Kategorier: Opprydning 2006-11 | Nærøy

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk